техническа среща с представители на Комисията и ЕААБ с цел обсъждане на системата за надзор на безопасността, въведена от САА, както и нивото на безопасност на TNA.
 (103)
 По време на тази среща CAA съобщи, че нейната система за надзор на безопасността се основава на стандартите и препоръчаните практики на ИКАО, и обясни по какъв начин изпълнява своите задължения по надзора на безопасността, като се позова на осемте критични елемента, определени от ИКАО. САА предостави по-подробно действията, започнати след инцидентите и произшествията, свързани с въздушния превозвач TNA през последните две години. В съответствие с тайванското законодателство CAA също така замрази нивото на въздушните операции, извършвани от въздушния превозвач TNA, за период от една година, считано от датата на второто произшествие. Накрая CAA подчерта ангажимента си да действа в съответствие с приложение 19 на ИКАО и обяви, че ще извърши оценка на системата за управление на безопасността на всички въздушни превозвачи, сертифицирани в Тайван до края на 2017 г.
 (104)
 По време на същото заседание въздушният превозвач TNA информира Комисията, че след произшествията с фатален край от 2014 и 2015 г. е разработил и прилага план за действие за увеличаване на безопасността на полетите, който обхваща следните области: подобряване на корпоративната култура, организационно инженерство, прилагане на системата за управление на безопасността, обучение и оценяване. Той докладва, че през 2015 г. са били извършени съществени промени в организацията на въздушния превозвач, в т.ч. постъпване на нови кадри във висшето ръководство, създаване на отдел за гарантиране на качеството, създаване на комитет за безопасност за определяне на политика за безопасност на полетите и насърчаване на обновяването на флота, така че средната му възраст да бъде четири години през 2016 г. Бяха предприети също и специфични действия за подобряване на обучението на полетните екипажи. В допълнение към дейностите по надзор, провеждани от САА, през 2015 г. бяха извършени посещения за оценка от страна на ATR и Фондацията за безопасност на полетите с подкрепата на Airbus и Bureau Veritas. И двете посещения за оценка на място доведоха до формулирането на редица препоръки, които въздушният превозвач TNA взе предвид в плана за корективни действия, разработен от него впоследствие.
 (105)
 В края на заседанието CAA в заключение подчерта отново, че всички аспекти на сектора на въздухоплаването в Тайван са в съответствие с международните стандарти, определени от ИКАО, и пое ангажимент да продължи да следи отблизо нивото на безопасност на въздушния превозвач TNA и прилагането на плановете за корективни и превантивни действия.
 (106)
 Въз основа на информацията, с която разполага Комисията, беше преценено, че не е необходимо САА и въздушният превозвач TNA да се явят пред Комитета за авиационна безопасност и че не е нужно да се въведе оперативна забрана на въздушни превозвачи от Тайван. Все пак САА и въздушният превозвач TNA се съгласиха на допълнителни технически консултации с цел да се даде възможност на Комисията да следи прилагането на съответните коригиращи и превантивни планове за действие и да се позволи постоянен диалог по свързани с безопасността въпроси.
 (107)
 Поради това, и в съответствие с общите критерии, определени в